als_Latn dik_Latn sag_Latn
Katër ditë pasi që u arrestuan mjekët që dyshohen për dallavere me stenta, janë larguar nga puna përkohësisht. Të hënën Shërbimi Spitalor Klinik Universitar i Kosovës me në krye drejtorin Curr Gjocaj, ka larguar nga puna mjekët e Qendrës Klinike Universitare. Nexhmi Zeqiri, Daut Gorani dhe tekniku Murat Abazi, janë larguar përkohësisht nga puna derisa të përfundojnë të gjitha procedurat ligjore ndaj tyre. Largimi është bërë përkohësisht, katër ditë pas arrestimit të tyre nga Policia për dyshime korrupsioni.
Po ashtu nga puna janë larguar dy mjekët e arrestuar në Pejë, Reshat Emra dhe Efedin Muhaxheri. Vendimi për largimin e përkohshëm, është bërë bazuar në nenin 73, alinea 1, paragrafët 1.1 dhe 1.2 si dhe në nenin 74 të Ligjit të Punës. Gjatë kësaj periudhe deri në përfundim të procedurave ligjore, në bazë të nenit 74 të Ligjit të Punës, Nr. 03/L-212, siç thuhet në shkresat e zyrës juridike të SHSKUK-së, atyre u takon e drejta e kompensimit në pagë në lartësi prej 50%. RTK
als_Latn als_Latn